Tavaliselt väldin kasvõi hambad ristis inimestele pinda käimist ja enda nö nähtavaks tegemist, isegi kui see vajalik oleks, sest ma ei talu, et kellelgi minu suhtes "ütlemist saaks olla". Ei, ma saan hästi läbi ka selliste inimestega, kelle jaoks "pidu on seal, kus on nemad", aga ettevaatlikult distantsilt. Võivad kergesti üle sõita.  Ja üldse olen ma katastroofiliselt kehv kaotaja ja ei kannata õpetamist. Sinna nahka on läinud nt male ja kitarri õppimine pluss kindlasti hea hulk  arvutialaseid oskusi. Kui kohe välja ei tule, siis ronin nurka, häbenen oma oskamatust ja turtsun. Väga nõrk, ma tean.